252 BRANDT, Zoologie. 
nominatim usus earum erat multiplex. Conspiciebantur in sacerdotum 
vestimentis solemnibus destinatis et potissimum si principis denati exse- 
quias faciebant, tunc enim personis e margaritarum matrice confectis et 
Phaëthontum pennis elongatis circumdatis, forsan ad solis radios imitandos 
iisque defuncti dignitatem indicandam , ornati incedere solebant. Militibus 
quoque ornamento erant cristae ex lis confectae. 
Antequam Otaheïtenses religioni Christianae erant addicti utebantur quo- 
que pennis ad simulacra summorum deorum, nominatim dei Oro, Graeco- 
rum Jovi comparandi, et alius, quem Paraii appellarunt exornanda (Du- 
perrey Voy. Tom. I. P. I. p. 294). 
Caraibi in nares perforatas Phaëthontum pennas se infigunt vel decoris 
causa vel ut vultus magis horrendus appareat (Dutertre Hist. génèr. d. 
Antilles T. II. p. 276). 
Carnis Phaëthontum gustus minime jucundus appellari potest, quamvis 
nautae per longum temporis spatium cibis salsis tantum nutriti, ut aliarum 
avium natantium, haud ïita malum inveniant. (Latham |. 1.) 
SPECIERUM DESCRIPTIONES. 
I Phaëthon phoenicurus. Gm. 
Tabula I. fig. 1 et 2. 
Character essentialis. 
Albidus, miniaceo-purpureo irroratus; rostro coccineo; remigibus pri- 
maribus quatuor exterioribus pogonns totis rubro irroratis, in scapis tantum 
atris; rectricibus caudae medtis duabus elongatis, pogoniis maxima ex 
parte adpressis et angustissimis, coccineis, scapis per totam longitudinem 
atris. 
